stanford-oval/wikipedia huggingface dataset:
เทศบาลเมืองชลบุรี
ประวัติ > สมัยรัตนโกสินทร์

ตั้งแต่สมัยพระบาทสมเด็จพระจุลจอมเกล้าเจ้าอยู่หัว (รัชกาลที่ 4) เป็นต้นมา พระมหากษัตริย์และพระบรมวงศานุวงศ์ได้เสด็จประพาสเมืองชลบุรีหลายครั้งหลายหน เพราะเมืองชลบุรีเป็นเมืองชายทะเล เหมาะแก่การพักผ่อน มีทัศนียภาพงดงามและไม่ไกลจากกรุงเทพมหานครมากนัก
เมื่อปี พ.ศ. 2350 พระสุนทรโวหาร หรือสุนทรภู่ รัตนกวีของไทย ได้เดินทางจากกรุงเทพมหานคร เพื่อไปเยี่ยมบิดาที่เมืองแกลง จังหวัดระยอง ได้เขียนไว้ในนิราศเมืองแกลง กล่าวถึงเมืองต่าง ๆ เมื่อเข้าถึงเขตชลบุรีแล้วไปตามลำดับจากเหนือไปใต้ คือ บางปลาสร้อย หนองมน บ้านไร่ บางพระ บางละมุง นาเกลือ พัทยา นาจอมเทียน ห้วยขวาง หนองชะแง้ว (ปัจจุบันเรียกบ้านชากแง้ว อยู่ในเขตอำเภอบางละมุง ซึ่งเป็นทางที่จะไปอำเภอแกลง จังหวัดระยองได้)
ในรัชสมัยพระบาทสมเด็จพระจุลจอมเกล้าเจ้าอยู่หัว (รัชกาลที่ 5) ปี พ.ศ. 2437 ได้ทรงเปลี่ยนแปลงระบบการปกครองราชอาณาจักรที่เป็นหัวเมืองต่าง ๆ แบบโบราณ ที่แยกกันอยู่ในบังคับบัญชาของกระทรวงมหาดไทย กระทรวงกลาโหม และกรมท่า ดูไม่เป็นอันหนึ่งอันเดียวกัน ยากแก่การปกครองดูแลให้ทั่งถึงและเสมอเหมือนกันได้ โดยให้หัวเมืองต่าง ๆ ทั่วราชอาณาจักรขึ้นอยู่กับกระทรวงมหาดไทยเพียงกระทรวงเดียวหรือหน่วยงานเดียว คือ การรวบรวมหัวเมืองทั้งหลายขึ้นเป็นมณฑลนั้น สมเด็จฯ กรมพระยาดำรงราชานุภาพ องค์ปฐมเสนาบดีกระทรวงมหาดไทย (พ.ศ. 2435–2458) ได้ทรงนิพนธ์ไว้ใน "พำระบันทึกความทรงจำ" ซึ่งมีตอนที่กล่าวถึงเมืองชลบุรีไว้ว่า รวมหัวเมืองทางลำน้ำบางปะกง คือ เมืองปราจีนบุรี 1 เมืองนครนายก 1 เมืองพนมสารคาม 1 เมืองฉะเชิงเทรา 1 รวม 4 หัวเมือง เป็นเมืองมณฑล 1 เรียกว่า "มณฑลปราจีน" ตั้งที่ว่าการมณฑล ณ เมืองปราจีน (ต่อเมื่อโอนหัวเมืองในกรมท่ามาขึ้นกระทรวงมหาดไทย จึงย้ายที่ทำการมณฑลลงมาตั้งที่เมืองฉะเชิงเทรา เพราะขยายอาณาเขตมณฑลต่อลงไปทางชายทะเล รวมเมืองพนัสนิคม เมืองชลบุรี และเมืองบางละมุง เพิ่มให้อีก 3 รวมเป็น 7 เมืองด้วยกัน) แต่คงเรียกชื่อว่ามณฑลปราจีนอยู่ตามเดิม ตั้งแต่ พ.ศ. 2475 ถึงปัจจุบัน มีการเปลี่ยนแปลงในรูปการปกครองประเทศครั้งใหญ่ โดยพระราชบัญญัติระเบียบราชการบริหารแห่งราชอาณาจักรสยาม พ.ศ. 2476 ได้ยกเลิกเขตการปกครองแบบเมือง ทั่วราชอาณาจักรแล้วตั้งขึ้นเป็นจังหวัดแทน มีข้าหลวงประจำจังหวัดเป็นผู้ปกครองบังคับบัญชา สถานะเมืองชลบุรีจึงเป็นจังหวัดชลบุรี (แต่เปลี่ยนข้าหลวงประจำจังหวัดเป็นผู้ว่าราชการจังหวัด)
ต่อมาเทศบาลเมืองชลบุรีจึงได้ถูกจัดตั้งขึ้น เมื่อวันที่ 7 ธันวาคม พ.ศ. 2478 ประกาศในราชกิจจานุเบกษา จัดตั้งขึ้นโดยยกฐานะจากสุขาภิบาลเมืองชลบุรีเป็นเทศบาลเมืองชลบุรี มีพื้นที่ 0.56 ตารางกิโลเมตร ต่อมาได้มีการเปลี่ยนแปลงขยายเขตเทศบาลครั้งที่ 1 เมื่อวันที่ 1 มีนาคม พ.ศ. 2480 ประกาศในราชกิจจานุเบกษา เล่มที่ 45 หน้า 1760 มีพื้นที่เพิ่มจากเดิมอีก 4.01 ตารางกิโลเมตร ปัจจุบันมีพื้นที่รวม 4.57 ตารางกิโลเมตร โดยในจำนวนนี้เป็นพื้นที่บนบกประมาณ 3.5 ตารางกิโลเมตร ที่เหลืออีกประมาณ 1.07 ตารางกิโลเมตรเป็นพื้นที่น้ำ
ภูมิศาสตร์ > ที่ตั้งและอาณาเขต

ตั้งอยู่ทางตอนเหนือของอำเภอบริเวณริมฝั่งทะเลตะวันออกของอ่าวไทย มีเนื้อที่ประมาณ 4.567 ตร.กม. หรือ 2854.4 ไร่ ครอบคลุมพื้นที่ตำบลบ้านโขด ตำบลบางปลาสร้อยและตำบลมะขามหย่ง โดยมีอาณาเขตติดต่อดังนี้
ทิศเหนือ ติดต่อกับเทศบาลตำบลบางทราย
ทิศใต้ ติดต่อกับเทศบาลเมืองบ้านสวน
ทิศตะวันออก ติดต่อกับเทศบาลเมืองบ้านสวน
ทิศตะวันตก ติดต่อกับอ่าวไทย
ภูมิศาสตร์ > ภูมิประเทศและภูมิอากาศ

เทศบาลเมืองชลบุรีมีสภาพภูมิประเทศเป็นที่ราบชายฝั่งทะเล ชายหาดมีลักษณะเว้าแหว่งและลุ่มต่ำ น้ำทะเลท่วมถึง มีป่าชายเลนบ้างเล็กน้อย ลักษณะอากาศโดยทั่วไป โดยภาพรวมของจังหวัดมีลักษณะอากาศแบบมรสุมเขตร้อน โดยมีอุณหภูมิเฉลี่ยตลอดปี 28.82 องศาเซลเซียส และอุณหภูมิสูงสุดในช่วง 29.57 องศาเซลเซียส ถึง 36.90 องศาเซลเซียส ความชื้นสัมพัทธ์เฉลี่ยประมาณ ร้อยละ 34.50 ลักษณะฝนเป็นแบบมรสุมเขตร้อน คือ ฝนจะตกในระหว่างมรสุมตะวันตกเฉียงใต้ ปริมาณเดือนพฤศจิกายนถึงเดือนตุลาคม โดยมีปริมาณน้ำฝนเฉลี่ย 1,495.50 มิลลิเมตร ต่อปี
| ข้อมูลภูมิอากาศของเทศบาลเมืองชลบุรี (พ> ศ. 2524–2553).เดือน | ข้อมูลภูมิอากาศของเทศบาลเมืองชลบุรี (พ> ศ. 2524–2553).ม.ค. | ข้อมูลภูมิอากาศของเทศบาลเมืองชลบุรี (พ> ศ. 2524–2553).ก.พ. | ข้อมูลภูมิอากาศของเทศบาลเมืองชลบุรี (พ> ศ. 2524–2553).มี.ค. | ข้อมูลภูมิอากาศของเทศบาลเมืองชลบุรี (พ> ศ. 2524–2553).เม.ย. | ข้อมูลภูมิอากาศของเทศบาลเมืองชลบุรี (พ> ศ. 2524–2553).พ.ค. | ข้อมูลภูมิอากาศของเทศบาลเมืองชลบุรี (พ> ศ. 2524–2553).มิ.ย. | ข้อมูลภูมิอากาศของเทศบาลเมืองชลบุรี (พ> ศ. 2524–2553).ก.ค. | ข้อมูลภูมิอากาศของเทศบาลเมืองชลบุรี (พ> ศ. 2524–2553).ส.ค. | ข้อมูลภูมิอากาศของเทศบาลเมืองชลบุรี (พ> ศ. 2524–2553).ก.ย. | ข้อมูลภูมิอากาศของเทศบาลเมืองชลบุรี (พ> ศ. 2524–2553).ต.ค. | ข้อมูลภูมิอากาศของเทศบาลเมืองชลบุรี (พ> ศ. 2524–2553).พ.ย. | ข้อมูลภูมิอากาศของเทศบาลเมืองชลบุรี (พ> ศ. 2524–2553).ธ.ค. | ข้อมูลภูมิอากาศของเทศบาลเมืองชลบุรี (พ> ศ. 2524–2553).ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 32.6 (90.7) | 33.2 (91.8) | 34.2 (93.6) | 35.2 (95.4) | 34.2 (93.6) | 33.7 (92.7) | 33.2 (91.8) | 33.0 (91.4) | 32.6 (90.7) | 32.7 (90.9) | 32.8 (91) | 32.4 (90.3) | 33.32 (91.97) |
| อุณหภูมิต่ำสุดเฉลี่ย  °C (°F) | 22.1 (71.8) | 24.0 (75.2) | 25.5 (77.9) | 26.6 (79.9) | 26.4 (79.5) | 26.3 (79.3) | 26.1 (79) | 25.8 (78.4) | 25.1 (77.2) | 24.5 (76.1) | 23.3 (73.9) | 21.6 (70.9) | 24.78 (76.6) |
| ปริมาณฝน มม (นิ้ว) | 9.9 (0.39) | 14.3 (0.563) | 47.5 (1.87) | 74.1 (2.917) | 175.3 (6.902) | 147.7 (5.815) | 140.6 (5.535) | 154.1 (6.067) | 268.9 (10.587) | 208.9 (8.224) | 48.8 (1.921) | 5.5 (0.217) | 1,295.6 (51.008) |
| ความชื้นร้อยละ | 66 | 70 | 71 | 71 | 75 | 74 | 74 | 75 | 79 | 78 | 69 | 63 | 72.1 |
| วันที่มีฝนตกโดยเฉลี่ย (≥ 1 mm) | 1 | 3 | 4 | 8 | 14 | 14 | 15 | 18 | 20 | 17 | 6 | 1 | 121 |
แหล่งที่มา: กรมอุตุนิยมวิทยา
สัญลักษณ์ > ตราเทศบาลเมืองชลบุรี

เทศบาลเมืองชลบุรีมีตราประจำเทศบาลเป็นรูปเรือสำเภาสมัยโบราณ ใบแข็ง สามเสา แล่นฝ่าคลื่นในทะเลอยู่ในวงกลมสองชั้น วงกลมรอบนอก มีตัวอักษรคำว่า "เทศบาลเมืองชลบุรี จังหวัดชลบุรี" ซึ่งเป็นการสื่อสารความ หมายว่า จังหวัดชลบุรีเป็นจังหวัดที่อยู่ชายทะเลแต่เดิมมักมีการคมนาคม ติดต่อกับจังหวัดอื่น ๆ โดยทางเรือที่สำคัญของจังหวัดชลบุรี ใน สมัยนั้น การติดต่อค้าขายกับภาคอื่น ๆ ของประเทศต้องใช้เรือสำเภาใบแข็ง ซึ่งเป็นเรือที่สามารถฝ่าคลื่นลมทางทะเลได้เป็นอย่างดี จึงได้นำเรือสำเภา แล่นฝ่าคลื่นมาเป็นดวงตราประจำเทศบาลเมืองชลบุรี
สัญลักษณ์ > คำขวัญเมืองชลบุรี

"พระพุทธสิหิงค์สูงค่า พระปิดตาลือเลื่อง เมืองเก่าบางปลาสร้อย ถิ่นซอยคล้องจอง ดังก้องประเพณีวิ่งควาย"
ประชากร

จำนวนประชากรในเขตเทศบาลเมืองชลบุรี ณ วันที่ 31 ธันวาคม พ.ศ. 2558 มีทั้งสิ้น 29,048 คน แยกเป็น ชาย 13,710 คน หญิง 15,338 คน จำนวน 12,573 ครัวเรือน ความหนาแน่นของประชากรเฉลี่ยต่อพื้นที่ทั้งหมด 6,387 คน ต่อตารางกิโลเมตร หากเฉลี่ยตามพื้นที่บนบกที่อาศัยได้จริง เฉลี่ย 8,299 คน ต่อตารางกิโลเมตร ซึ่งนับว่ามีความหนาแน่นมาก
การตั้งถิ่นฐานของประชาชนในเขตเทศบาลเมืองชลบุรี โดยทั่วไปมักจะหนาแน่นมาก บริเวณชุมชนชายทะเลด้านทิศตะวันตกของเมืองและชุมชนในเมือง อาชีพสำคัญของประชากรคือ พาณิชยกรรมโดยเฉพาะในย่านชุมชนจะมีร้านค้าติดต่อกันเป็นแถว ตลอดแนวถนนสายสำคัญได้แก่ ถนนวชิรปราการ ถนนเจตน์จำนงค์ ถนนโพธิ์ทอง ถนนราษฎร์ประสงค์และถนนสุขุมวิทเป็นต้น
ประชากร > การศึกษา

ในเขตเทศบาลเมืองชลบุรี มีโรงเรียนสังกัดสำนักงานการประถมศึกษา 2 แห่ง, สังกัดสำนักงานเขตพื้นที่การศึกษาจังหวัดชลบุรี 1 แห่ง คือ โรงเรียนชลกันยานุกูล, สังกัดกรมอาชีวศึกษา 1 แห่ง คือ วิทยาลัยอาชีวศึกษาจังหวัดชลบุรี, สังกัดการศึกษาเอกชน 8 แห่ง สำหรับเทศบาลเมืองชลบุรี มีโรงเรียนในสังกัด 5 แห่ง เปิดสอนตั้งแต่ระดับเด็กก่อนวัยเรียนถึงระดับมัธยมศึกษาปีที่ 3 โรงเรียนในสังกัดทั้ง 5 แห่ง ได้แก่
โรงเรียนเทศบาลอินทปัญญา วัดใหญ่อินทาราม
โรงเรียนเทศบาลวัดกำแพง (อุดมพิทยากร)
โรงเรียนเทศบาลชลราษฎร์นุเคราะห์ (วัดต้นสน)
โรงเรียนเทศบาลวัดโพธิ์
โรงเรียนเทศบาลวัดเนินสุทธาวาส
ประชากร > สาธารณสุข

ในเขตเทศบาลเมืองชลบุรี มีสถานพยาบาล 1 แห่ง คลินิก 92 แห่ง ในส่วนของเทศบาลมีศูนย์บริการสาธารณสุข 2 แห่ง ซึ่งอยู่ในความรับผิดชอบของกองการแพทย์ บริการรักษาพยาบาลเบื้องต้นแก่ประชาชนในเขตเทศบาล โดยศูนย์บริการฯ 1 ตั้งอยู่ที่บริเวณตลาดวัดกลาง และแห่งที่ 2 ตั้งอยู่บริเวณสี่แยกถนนพระยาสัจจา
ประชากร > ชุมชน

ลักษณะชุมชนในเขตเทศบาลเมืองชลบุรี ประชาชนส่วนใหญ่จะอาศัยอยู่ในบริเวณย่านการค้าในถนนสายหลัก และอีกส่วนหนึ่งจะอาศัยอยู่บริเวณแนวชายฝั่งทะเลซึ่งมักเรียกว่าชุมชน ชายทะเล โดยในเขตเทศบาลเมืองชลบุรีแบ่งชุมชนออกเป็น 18 ชุมชน ได้แก่
ชุมชนท้ายบ้าน 1
ชุมชนท้ายบ้าน 2 ( ซุ้มเรือท้ายบ้าน )
ชุมชนท่าเรือพลี
ชุมชนศรีนิคม
การขนส่ง

ชลบุรีเป็นเมืองศูนย์กลางความเจริญของภาคตะวันออก ตั้งอยู่ห่างจากกรุงเทพมหานคร ประมาณ 80 กิโลเมตร และมีระบบคมนาคมขนส่งที่สะดวก ทั้งทางบก ทางน้ำ และทางอากาศ ส่วนในเขตเทศบาล มีถนนสายหลักที่สำคัญ คือ ทางหลวงแผ่นดินหมายเลข 3 (ถนนสุขุมวิท) โดยเริ่มจากกรุงเทพ ฯ ผ่านจังหวัดสมุทรปราการ จังหวัดฉะเชิงเทรา จังหวัดชลบุรี จังหวัดระยอง จังหวัดจันทบุรี และสิ้นสุดที่จังหวัดตราด
สถานีรถไฟเพชรบุรี

สถานีรถไฟเพชรบุรี ตั้งอยู่ถนนรถไฟ ตำบลคลองกระแชง อำเภอเมืองเพชรบุรี จังหวัดเพชรบุรี เป็นสถานีรถไฟชั้น 1 ของทางรถไฟสายใต้
ประวัติ

ในอดีตเมื่อเริ่มแรกสร้างในรัชสมัยของพระบาทสมเด็จพระจุลจอมเกล้าเจ้าอยู่หัว เป็นสถานีปลายทางของรถไฟสายใต้ (สถานีรถไฟธนบุรี-สถานีรถไฟเพชรบุรี )  โดยในสมัยนั้นเรียกว่า "ทางรถไฟสายเพชรบุรี"
สถานีรถไฟเพชรบุรี เปิดเมื่อ 19 มิถุนายน พ.ศ. 2446 โดยมีสถานีต้นทางอยู่สถานีรถไฟบางกอกน้อย  ปลายทางไปที่สถานีรถไฟเพชรบุรี
แต่แล้วในรัชสมัยของพระบาทสมเด็จพระมงกุฏเกล้าเจ้าอยู่หัวจึงได้มีการสร้างต่อไปยังสุไหงโกลก
ตารางเวลาเดินรถ > เที่ยวลงใต้

| ขบวนรถ | ขบวนรถ | ต้นทาง> ชื่อสถานี | ต้นทาง> เวลาออก | เพชรบุรี | ปลายทาง> ชื่อสถานี | ปลายทาง> เวลาถึง | หมายเหตุ |
| --- | --- | --- | --- | --- | --- | --- | --- |
|  | ดพ39 | กรุงเทพอภิวัฒน์ | 22.50 | 01.19 | สุราษฎร์ธานี | 07.50 |  |
|  | ดพ41 | กรุงเทพอภิวัฒน์ | 22.50 | 01.19 | ยะลา | 13.40 | งดเดินรถ |
|  | ดพ43 | กรุงเทพอภิวัฒน์ | 07.30 | 09.46 | สุราษฎร์ธานี | 16.20 |  |
|  | น911 | กรุงเทพ (หัวลําโพง) | 06.30 | 10.04 | สวนสนประดิพัทธ์ | 11.33 | เฉพาะวันหยุดราชการ |
|  | ธ255 | ธนบุรี | 07.20 | 10.41 | หลังสวน | 18.10 |  |
|  | ธ261 | กรุงเทพ (หัวลําโพง) | 09.20 | 12.48 | สวนสนประดิพัทธ์ | 14.00 |  |
|  | ธ251 | ธนบุรี | 13.10 | 16.27 | ประจวบคีรีขันธ์ | 19.10 |  |
|  | ร171 | กรุงเทพอภิวัฒน์ | 15.10 | 17.55 | สุไหงโก-ลก | 10.10 |  |
|  | ดพ37 | กรุงเทพอภิวัฒน์ | 16.10 | 18.56 | สุไหงโก-ลก | 10.35 |  |
|  | ดพ45 | กรุงเทพอภิวัฒน์ | 16.10 | 18.56 | ปาดังเบซาร์ | 08.05 |  |
|  | ดพ31 | กรุงเทพอภิวัฒน์ | 16.50 | 19.31 | ชุมทางหาดใหญ่ | 07.05 |  |
|  | ร169 | กรุงเทพอภิวัฒน์ | 17.30 | 20.25 | ยะลา | 11.05 |  |
|  | ด83 | กรุงเทพอภิวัฒน์ | 18.50 | 21.37 | ตรัง | 08.15 |  |
|  | ด85 | กรุงเทพอภิวัฒน์ | 19.50 | 22.46 | นครศรีธรรมราช | 09.40 |  |
|  | ร167 | กรุงเทพอภิวัฒน์ | 20.30 | 23.24 | กันตัง | 11.25 |  |
|  | ร173 | กรุงเทพอภิวัฒน์ | 21.10 | 23.56 | นครศรีธรรมราช | 10.15 | งดเดินรถ |
หมายเหตุขบวนรถ: ■ = สายเหนือ / ■ = สายตะวันออกเฉียงเหนือ / ■ = สายใต้ / ■ = สายตะวันออก / ■ = สายแม่กลอง ดพ = รถด่วนพิเศษ / ด = รถด่วน / ร = รถเร็ว / ธ = รถธรรมดา / ช = รถชานเมือง / พช = รถพิเศษชานเมือง / ท = รถท้องถิ่น / น = รถนำเที่ยว / ส = รถสินค้า
ตารางเวลาเดินรถ > เที่ยวขึ้นกรุงเทพ/ธนบุรี

| ขบวนรถ | ขบวนรถ | ต้นทาง> ชื่อสถานี | ต้นทาง> เวลาออก | เพชรบุรี | ปลายทาง> ชื่อสถานี | ปลายทาง> เวลาถึง | หมายเหตุ |
| --- | --- | --- | --- | --- | --- | --- | --- |
|  | ดพ44 | สุราษฎร์ธานี | 18.25 | 01.03 | กรุงเทพอภิวัฒน์ | 03.45 |  |
|  | ร174 | นครศรีธรรมราช | 15.10 | 01.52 | กรุงเทพอภิวัฒน์ | 04.40 | งดเดินรถ |
|  | ร168 | กันตัง | 14.15 | 02.23 | กรุงเทพอภิวัฒน์ | 05.10 |  |
|  | ด86 | นครศรีธรรมราช | 16.00 | 03.19 | กรุงเทพอภิวัฒน์ | 06.10 |  |
|  | ด84 | ตรัง | 17.00 | 04.02 | กรุงเทพอภิวัฒน์ | 07.05 |  |
|  | ดพ42 | ยะลา | 15.35 | 04.12 | กรุงเทพอภิวัฒน์ | 06.50 | งดเดินรถ |
|  | ร172 | สุไหงโก-ลก | 12.10 | 04.46 | กรุงเทพอภิวัฒน์ | 07.30 |  |
|  | ดพ32 | ชุมทางหาดใหญ่ | 17.45 | 05.23 | กรุงเทพอภิวัฒน์ | 08.10 |  |
|  | ดพ38 | สุไหงโก-ลก | 14.15 | 06.13 | กรุงเทพอภิวัฒน์ | 09.05 |  |
|  | ดพ46 | ปาดังเบซาร์ | 17.00 | 06.13 | กรุงเทพอภิวัฒน์ | 09.05 |  |
|  | ธ252 | ประจวบคีรีขันธ์ | 04.40 | 07.17 | ธนบุรี | 10.30 |  |
|  | ร170 | ยะลา | 16.30 | 07.43 | กรุงเทพอภิวัฒน์ | 10.50 |  |
|  | ธ254 | หลังสวน | 06.30 | 13.54 | ธนบุรี | 17.25 |  |
|  | ดพ40 | สุราษฎร์ธานี | 09.00 | 15.25 | กรุงเทพอภิวัฒน์ | 18.05 |  |
|  | ธ262 | สวนสนประดิพัทธ์ | 14.35 | 15.52 | กรุงเทพ (หัวลําโพง) | 19.20 |  |
|  | น912 | สวนสนประดิพัทธ์ | 16.28 | 17.27 | กรุงเทพ (หัวลําโพง) | 21.40 | เฉพาะวันหยุดราชการ |
หมายเหตุขบวนรถ: ■ = สายเหนือ / ■ = สายตะวันออกเฉียงเหนือ / ■ = สายใต้ / ■ = สายตะวันออก / ■ = สายแม่กลอง ดพ = รถด่วนพิเศษ / ด = รถด่วน / ร = รถเร็ว / ธ = รถธรรมดา / ช = รถชานเมือง / พช = รถพิเศษชานเมือง / ท = รถท้องถิ่น / น = รถนำเที่ยว / ส = รถสินค้า
อำเภอหนองมะโมง

| อำเภอหนองมะโมง |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Nong Mamong
คำขวัญ: เห็ดโคนของแท้ ถิ่นแย้เก่าก่อน หินอ่อนงามตา ผ้าทอพื้นเมือง ลื่อเลื่องไม้กวาด ประวัติศาสตร์ด็อกเตอร์ป๋วย
แผนที่จังหวัดชัยนาท เน้นอำเภอหนองมะโมง
พิกัด: 15°16′36″N 99°52′0″E﻿ / ﻿15.27667°N 99.86667°E﻿ / 15.27667; 99.86667
ประเทศ:  ไทย
จังหวัด: ชัยนาท
พื้นที่
 • ทั้งหมด: 291.0 ตร.กม. (112.4 ตร.ไมล์)
ประชากร (2566)
 • ทั้งหมด: 19,302 คน
 • ความหนาแน่น: 66.33 คน/ตร.กม. (171.8 คน/ตร.ไมล์)
รหัสไปรษณีย์ : 17120
รหัสภูมิศาสตร์: 1807
ที่ตั้งที่ว่าการ: ที่ว่าการอำเภอหนองมะโมง หมู่ที่ 1 ตำบลหนองมะโมง อำเภอหนองมะโมง จังหวัดชัยนาท 17120
 ส่วนหนึ่งของสารานุกรมประเทศไทย
หนองมะโมง เป็นอำเภอหนึ่งของจังหวัดชัยนาท เดิมเป็นส่วนหนึ่งของอำเภอวัดสิงห์ ตั้งเป็นกิ่งอำเภอขึ้นในปี พ.ศ. 2539 ยกฐานะขึ้นเป็นอำเภอในปี พ.ศ. 2550 เพื่อปรับปรุงประสิทธิภาพการบริหารงานของหน่วยบริหารราชการส่วนภูมิภาค และถือเป็นโครงการเฉลิมพระเกียรติเนื่องในโอกาสพระราชพิธีมหามงคลเฉลิมพระชนมพรรษา 80 พรรษา 5 ธันวาคม พ.ศ. 2550
ที่ตั้งและอาณาเขต

อำเภอหนองมะโมงมีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับอำเภอหนองฉางและอำเภอหนองขาหย่าง (จังหวัดอุทัยธานี)
ทิศตะวันออก ติดต่อกับอำเภอวัดสิงห์
ทิศใต้ ติดต่อกับอำเภอหันคาและอำเภอเนินขาม
ทิศตะวันตก ติดต่อกับอำเภอบ้านไร่ (จังหวัดอุทัยธานี)
ประวัติ

"หนองมะโมง" เดิมเป็นหมู่บ้านของตำบลกุดจอก อำเภอวัดสิงห์ ชนเผ่าที่เป็นบรรพบุรุษของอำเภอหนองมะโมง โดยส่วนใหญ่สืบเชื้อสายมาจากชาวลาวที่เรียกตัวเองว่า “ลาวครั่ง” ได้อพยพย้ายถิ่นมาจากบ้านเก่าเขากระจิว จังหวัดสุพรรณบุรี เข้ามาตั้งถิ่นฐานบ้านเรือนอยู่บริเวณบ้านกุดจอก ในราวปี พ.ศ. 2427 เมื่อมีประชากรมากขึ้นจึงได้มีการขยายพื้นทีทํากินและกระจายตั้งบ้านเรือนไปยังพื้นทีใกล้เคียง ชื่อ “หนองมะโมง” เกิดจากการตั้งชือตามสภาพภูมิประเทศของหมู่บ้านซึ่งได้มาตั้งบ้านเรือนและทํามาหากินบริเวณรอบหนองน้ำที่ มีต้นมะค่าโมงขึ้นอยู่ จึงเรียกชื่อหมู่บ้านว่า “บ้านหนองมะโมง” และแยกออกเป็นตำบล โดยแบ่งหมู่บ้านบางส่วนของตำบลตำบลกุดจอกตั้งเป็นตำบลหนองมะโมง ในปี พ.ศ. 2473 ในปี พ.ศ. 2483 กระทรวงมหาดไทยได้ยุบรวมพื้นที่ตำบลเนื่องจากมีตำบลมากเกินไปจึงยุบตำบลหนองมะโมงเข้ากับตำบลกุดจอก ก่อนที่ในปี พ.ศ. 2490 ได้แบ่งหมู่บ้านบางส่วนของตำบลตำบลกุดจอกตั้งเป็นตำบลหนองมะโมงอีกครั้ง ในปี พ.ศ. 2522 ได้ตั้งตำบลวังตะเคียน โดยแยกบางหมู่บ้านออกจากการปกครองตำบลหนองมะโมง และในปี พ.ศ. 2526 มีการแยกบางหมู่บ้านออกจากการปกครองตำบลกุดจอกตั้งเป็นตำบลสะพานหิน
ต่อมาทางกระทรวงมหาดไทยได้ประกาศท้องที่ฝั่งทิศตะวันตกของอำเภอวัดสิงห์ทั้ง 4 ตำบล คือ ตำบลกุดจอก ตำบลวังตะเคียน ตำบลหนองมะโมง ตำบลสะพานหิน ตั้งขึ้นเป็น กิ่งอำเภอหนองมะโมง ตามประกาศกระทรวงมหาดไทยเมื่อวันที่ 26 มิถุนายน พ.ศ. 2539 โดยมีผลบังคับตั้งแต่วันที่ 15 กรกฎาคม ปีเดียวกัน และในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะขึ้นเป็น อำเภอหนองมะโมง โดยมีผลบังคับตั้งแต่วันที่ 8 กันยายน ปีเดียวกัน
การแบ่งเขตการปกครอง > การปกครองส่วนภูมิภาค

อำเภอหนองมะโมงแบ่งเขตการปกครองย่อยออกเป็น 4 ตำบล 41 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) |
| --- | --- | --- | --- | --- |
| 1. | หนองมะโมง | Nong Mamong | 12 | 5,104 |
| 2. | วังตะเคียน | Wang Takhian | 13 | 6,650 |
| 3. | สะพานหิน | Saphan Hin | 10 | 5,132 |
| 4. | กุดจอก | Kut Chok | 6 | 2,466 |
การแบ่งเขตการปกครอง > การปกครองส่วนท้องถิ่น

ท้องที่อำเภอหนองมะโมงประกอบด้วยองค์กรปกครองส่วนท้องถิ่น 4 แห่ง ได้แก่
เทศบาลตำบลวังตะเคียน ครอบคลุมพื้นที่ตำบลวังตะเคียนทั้งตำบล
เทศบาลตำบลหนองมะโมง ครอบคลุมพื้นที่ตำบลหนองมะโมงทั้งตำบล
องค์การบริหารส่วนตำบลสะพานหิน ครอบคลุมพื้นที่ตำบลสะพานหินทั้งตำบล
องค์การบริหารส่วนตำบลกุดจอก ครอบคลุมพื้นที่ตำบลกุดจอกทั้งตำบล
อำเภอเนินมะปราง

| อำเภอเนินมะปราง |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Noen Maprang

คำขวัญ: ถิ่นมะปรางหวาน ฐานธรรมะ ถ้ำพระนเรศวร ล้วนพืชพรรณ ตระการภูผา
แผนที่จังหวัดพิษณุโลก เน้นอำเภอเนินมะปราง
พิกัด: 16°34′6″N 100°38′8″E﻿ / ﻿16.56833°N 100.63556°E﻿ / 16.56833; 100.63556
ประเทศ:  ไทย
จังหวัด: พิษณุโลก
พื้นที่
 • ทั้งหมด: 1,029.550 ตร.กม. (397.511 ตร.ไมล์)
ประชากร (2564)
 • ทั้งหมด: 57,351 คน
 • ความหนาแน่น: 55.71 คน/ตร.กม. (144.3 คน/ตร.ไมล์)
รหัสไปรษณีย์ : 65190
รหัสภูมิศาสตร์: 6509
ที่ตั้งที่ว่าการ: ที่ว่าการอำเภอเนินมะปราง หมู่ที่ 2 ตำบลเนินมะปราง อำเภอเนินมะปราง จังหวัดพิษณุโลก 65190
 ส่วนหนึ่งของสารานุกรมประเทศไทย
เนินมะปราง เป็น 1 ใน 9 อำเภอของจังหวัดพิษณุโลก เดิมเป็นหมู่บ้านในตำบลบ้านมุง เขตอำเภอวังทอง ต่อมาในปี พ.ศ. 2519 ได้ประกาศจัดตั้งเขตการปกครองโดยแยกพื้นที่บางส่วนของอำเภอวังทองออกเป็นกิ่งอำเภอ และยกฐานะเป็นอำเภอในปี พ.ศ. 2526
ที่ตั้งและอาณาเขต

อำเภอเนินมะปรางมีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับอำเภอวังทอง
ทิศตะวันออก ติดต่อกับอำเภอเขาค้อ อำเภอเมืองเพชรบูรณ์ และอำเภอวังโป่ง จังหวัดเพชรบูรณ์
ทิศใต้ ติดต่อกับอำเภอวังโป่ง จังหวัดเพชรบูรณ์ อำเภอทับคล้อ และอำเภอวังทรายพูน จังหวัดพิจิตร
ทิศตะวันตก ติดต่อกับอำเภอวังทรายพูน อำเภอสากเหล็ก จังหวัดพิจิตร และอำเภอวังทอง
ประวัติ

พื้นที่อำเภอเนินมะปรางเดิมเป็นส่วนหนึ่งของตำบลชมพู และตำบลบ้านมุง อำเภอวังทอง ต่อมาในวันที่ 27 สิงหาคม พ.ศ. 2519 ทางกระทรวงมหาดไทยได้แยกพื้นที่บางส่วนของอำเภอวังทองตั้งเป็น กิ่งอำเภอเนินมะปราง มีปลัดอำเภอหัวหน้ากิ่งอำเภอคนแรกชื่อ นายประยูร อินทรทัศน์ และได้รับการยกฐานะเป็น อำเภอเนินมะปราง เมื่อวันที่ 31 มีนาคม พ.ศ. 2526 มีร้อยตรี สมชาย นวาวัฒน์ ดำรงตำแหน่งนายอำเภอคนแรก จัดเป็นอำเภอชั้น 3 และนับเป็นอำเภอที่ 9 ของจังหวัดพิษณุโลก
วันที่ 10 มิถุนายน 2490 ตั้งตำบลท่าหมื่นราม แยกออกจากตำบลชมพู
วันที่ 21 กันยายน 2514 ตั้งตำบลไทรย้อย แยกออกจากตำบลบ้านมุง
วันที่ 27 สิงหาคม 2519 แยกพื้นที่ตำบลชมพู ตำบลบ้านมุง และตำบลไทรย้อย จากอำเภอวังทอง มาตั้งเป็น กิ่งอำเภอเนินมะปราง และกำหนดให้ขึ้นการปกครองกับอำเภอวังทอง
วันที่ 5 กันยายน 2521 ตั้งตำบลวังโพรง แยกออกจากตำบลไทรย้อย
วันที่ 23 กันยายน 2523 ตั้งตำบลบ้านน้อยซุ้มขี้เหล็ก แยกออกจากตำบลบ้านมุง
วันที่ 31 มีนาคม 2526 ยกฐานะจากกิ่งอำเภอเนินมะปราง อำเภอวังทอง เป็น อำเภอเนินมะปราง
วันที่ 5 เมษายน 2526 จัดตั้งสุขาภิบาลเนินมะปราง ในท้องที่บางส่วนของหมู่ที่ 2,4,11 (ในขณะนั้น) ของตำบลบ้านมุง
วันที่ 27 กันยายน 2526 โอนพื้นที่หมู่ 7 บ้านหัวเขา (ในขณะนั้น) ของตำบลบ้านน้อยซุ้มขี้เหล็ก ไปตั้งเป็นหมู่ 6 ของตำบลบ้านมุง และตั้งตำบลเนินมะปราง แยกออกจากตำบลบ้านมุง
วันที่ 28 สิงหาคม 2527 ตั้งตำบลวังยาง แยกออกจากตำบลวังโพรง
วันที่ 25 พฤษภาคม 2542 ยกฐานะจากสุขาภิบาลเนินมะปราง เป็นเทศบาลตำบลเนินมะปราง ด้วยผลของกฎหมาย
วันที่ 30 สิงหาคม 2550 จัดตั้งองค์การบริหารส่วนตำบลไทรย้อย ขึ้นเป็น เทศบาลตำบลไทรย้อย
วันที่ 18 กรกฎาคม 2551 จัดตั้งองค์การบริหารส่วนตำบลบ้านมุง ขึ้นเป็น เทศบาลตำบลบ้านมุง
การแบ่งเขตการปกครอง > การปกครองส่วนภูมิภาค

อำเภอเนินมะปรางแบ่งเขตการปกครองย่อยออกเป็น 7 ตำบล 77 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. | ชมพู |  |  | (Chomphu) |  |  |  | 15 หมู่บ้าน |  |  | 5. | บ้านน้อยซุ้มขี้เหล็ก |  |  | (Ban Noi Sum Khilek) |  |  |  | 11 หมู่บ้าน |
| 2. | บ้านมุง |  |  | (Ban Mung) |  |  |  | 08 หมู่บ้าน |  |  | 6. | เนินมะปราง |  |  | (Noen Maprang) |  |  |  | 09 หมู่บ้าน |
| 3. | ไทรย้อย |  |  | (Sai Yoi) |  |  |  | 17 หมู่บ้าน |  |  | 7. | วังยาง |  |  | (Wang Yang) |  |  |  | 07 หมู่บ้าน |
| 4. | วังโพรง |  |  | (Wang Phrong) |  |  |  | 10 หมู่บ้าน |  |  |  |  |  |  |  |  |  |  |  |
การแบ่งเขตการปกครอง > การปกครองส่วนท้องถิ่น

ท้องที่อำเภอเนินมะปรางประกอบด้วยองค์กรปกครองส่วนท้องถิ่น 8 แห่ง ได้แก่
เทศบาลตำบลเนินมะปราง ครอบคลุมพื้นที่บางส่วนของตำบลเนินมะปราง
เทศบาลตำบลไทรย้อย ครอบคลุมพื้นที่ตำบลไทรย้อยทั้งตำบล
เทศบาลตำบลบ้านมุง ครอบคลุมพื้นที่ตำบลบ้านมุงทั้งตำบล
องค์การบริหารส่วนตำบลชมพู ครอบคลุมพื้นที่ตำบลชมพูทั้งตำบล
องค์การบริหารส่วนตำบลวังโพรง ครอบคลุมพื้นที่ตำบลวังโพรงทั้งตำบล
องค์การบริหารส่วนตำบลบ้านน้อยซุ้มขี้เหล็ก  ครอบคลุมพื้นที่ตำบลบ้านน้อยซุ้มขี้เหล็กทั้งตำบล
องค์การบริหารส่วนตำบลเนินมะปราง ครอบคลุมพื้นที่ตำบลเนินมะปราง (นอกเขตเทศบาลตำบลเนินมะปราง)
องค์การบริหารส่วนตำบลวังยาง ครอบคลุมพื้นที่ตำบลวังยางทั้งตำบล
ที่ว่าการอำเภอเนินมะปราง เป็นจุดเริ่มต้นเส้นทาง เนินมะปราง - กกไม้แดง ทางหลวงหมายเลข 1295
ทาคายูกิ ยามาดะ

Japanese actor, singer, and producer (born 1983)
| ทาคายูกิ ยามาดะ |
| --- | --- |
山田 孝之
ยามาดะในปี ค.ศ. 2011
เกิด:  (1983-10-20) 20 ตุลาคม ค.ศ. 1983 (41 ปี) นาฮะ, จังหวัดโอกินาวะ, ญี่ปุ่น
อาชีพ: นักแสดง, นักร้อง
ปีปฏิบัติงาน: ค.ศ. 1998–ปัจจุบัน
ตัวแทน: Stardust Promotion
ทาคายูกิ ยามาดะ (ญี่ปุ่น: 山田 孝之; โรมาจิ: Yamada Takayuki, เกิดเมื่อวันที่ 20 ตุลาคม ค.ศ. 1983) เป็นนักแสดง นักร้อง และโปรดิวเซอร์ชาว ญี่ปุ่นเขาเป็นที่รู้จักกันดีในบทบาท ซาคุทาโร่ มัตสึโมโตะ ในละครโทรทัศน์เรื่องSocrates in Loveและบทบาท เดนฉะ โอโตโกะ ในภาพยนตร์ปี ค.ศ. 2005 ที่มีชื่อเดียวกัน ยามาดะได้รับความนิยมในระดับนานาชาติจากการแสดงเป็น ทามาโอะ เซริซาวะ ในภาพยนตร์ซีรีส์เรื่อง Crows Zero สื่อญี่ปุ่นมักพากย์เสียงให้เขาเป็นนักแสดงที่มีการเปลี่ยนแปลงหลากหลายตลอดอาชีพการงานของเขา เขาเริ่มหันมาเป็นโปรดิวเซอร์กับซีรีส์ไลฟ์แอ็กชันเรื่อง Saint Young Men ตั้งแต่ปี ค.ศ. 2018 เขาได้ปล่อยเพลงในฐานะนักร้องนำของวง The XXXXXX
ชีวิตส่วนตัว

ยามาดะเกิดที่นะฮะ จังหวัดโอกินาวะ แต่เติบโตที่เมืองซัตสึมะเซ็นได จังหวัดคาโกชิมะจนถึงอายุ 15 ปี เขาเป็นน้องคนสุดท้องในบรรดาพี่น้องสามคน พี่สาวสองคนของเขา คาโอริและซายูกิ เคยทำงานเป็นนางแบบให้กับนิตยสารวัยรุ่นในช่วงปลายทศวรรษ 1990 และพ่อแม่ของเขาเป็นเจ้าของร้านกาแฟ
เมื่ออายุ 21 ปี ประมาณปี ค.ศ. 2004 ยามาดะได้คบหากับนักแสดงและนางแบบ ชิโฮะ โอยามะ และมีบุตรด้วยกัน ซึ่งถูกค้นพบและรายงานโดย Sponichi ในปี 2006 ยามาดะ โอยามะ และครอบครัวของเธอได้พูดคุยกันหลายครั้งเกี่ยวกับความไม่สามารถของเขาที่จะทำงานในวงการบันเทิงและเป็นพ่อไปพร้อมกัน ดังนั้นพวกเขาจึงตกลงกันว่าลูกจะได้รับการเลี้ยงดูโดยแม่ โดยยามาดะจะจ่ายค่าเลี้ยงดูและค่าใช้จ่ายต่าง ๆ จนกว่าลูกจะโตเป็นผู้ใหญ่ โอยามะยังคงเขียนบล็อกเกี่ยวกับความรักในการเป็นแม่ของลูกชาย แม้ว่าจะต้องทำหน้าที่เป็นแม่เลี้ยงเดี่ยวก็ตาม
ยามาดะถูกพบว่ากำลังคบกับผู้หญิงที่ไม่ใช่คนในวงการบันเทิงราวปี ค.ศ. 2010 สองปีต่อมา ข่าวการแต่งงานของเขากับผู้หญิงที่ไม่ใช่คนในวงการบันเทิงซึ่งอายุมากกว่าเขา 7 ปี ถูกรายงานว่ามีขึ้นเมื่อวันที่ 1 มกราคม ค.ศ. 2012 เมื่อวันที่ 20 ตุลาคมของปีเดียวกัน มีข่าวว่าภรรยาของเขากำลังตั้งครรภ์ ในช่วงต้นเดือนมีนาคม ค.ศ. 2013 บริษัทของเขารายงานว่าลูกชายของพวกเขาเกิดแล้ว ภาพถ่ายของยามาดะที่สวมแหวนแต่งงานซึ่งเขาโพสต์ในอินสตาแกรมเมื่อวันที่ 9 ธันวาคม ค.ศ. 2016 ก็เหมือนกับเป็นการยืนยันให้แฟน ๆ ทราบว่าเขาแต่งงานแล้ว
อาชีพ

ยามาดะได้รับการทาบทามหลังจากช้อปปิ้งกับพี่สาวที่หน้าห้าง Laforet ฮาราจูกุ หลังจากถูกทาบทาม ในปีที่สามของการเรียนมัธยมต้น เขาย้ายจากคาโกชิมะมาที่โตเกียว ยามาดะจบการศึกษาจากโรงเรียนมัธยมต้นในโตเกียวแต่ไม่ได้เรียนต่อในระดับมัธยมปลายเพื่อมุ่งเน้นอาชีพการแสดง
เขาเปิดตัวครั้งแรกในปี ค.ศ. 1999 โดยการแสดงในละครโทรทัศน์เรื่อง Psychometrer Eiji 2 และยังมีบทบาทสำคัญในละครเช้าของ เอ็นเอชเค เรื่อง Churasan (ちゅらさん)  ในปี ค.ศ. 2001 ผลงานที่สร้างชื่อเสียงให้เขาคือละครโทรทัศน์ปี ค.ศ. 2003 เกี่ยวกับการว่ายน้ำซิงโครไนซ์ของผู้ชายเรื่อง Water Boys โดยรับบทนำเป็น คันคุโร่ ชินโด เขาได้รับเลือกให้รับบทนี้ผ่านการออดิชันท่ามกลางนักแสดงหนุ่มหลายร้อยคน ยามาดะสานต่อความสำเร็จในบทนำด้วยละครเรื่อง Socrates in Love รับบทเป็น ซาคุตาโร่ มัตสึโมโตะ ในปีถัดมา ในปีเดียวกัน เขาได้รับรางวัล Newcomer Award ในงานประกาศรางวัล Elan d'or Awards ปี ค.ศ. 2004 และได้รับการแต่งตั้งเป็นพรีเซ็นเตอร์คนแรกของ Tokyo Metro ที่เพิ่งรีแบรนด์ใหม่ จนถึงปี ค.ศ. 2017 ยามาดะยังคงเป็นพรีเซ็นเตอร์ชายเพียงคนเดียวที่ Tokyo Metro เคยมี หลังจากประสบความสำเร็จอย่างยิ่งใหญ่ในโทรทัศน์ เขาได้รับบทนำในภาพยนตร์เรื่อง Densha Otoko ซึ่งต่อมากลายเป็นภาพยนตร์ที่ขายดีที่สุดอันดับที่ 14 ของญี่ปุ่นในปี ค.ศ. 2005
ในปี 2002 เขาออกอัลบั้ม CD ชื่อ 真夏の天使~All I want for this Summer is you~ ซึ่งมีเพลงสองสามเพลง (รวมถึงเวอร์ชันสำรอง) และยังมี DVD พร้อมมิวสิกวิดีโอสำหรับเพลงธีมหลักอีกด้วย
ในเดือนสิงหาคม ค.ศ. 2016 เขาได้ร่วมงานกับ Jin Akanishi เพื่อก่อตั้งยูนิตชื่อ "Jintaka" ซึ่งยุบวงในอีก 2 เดือนต่อมา ในปี 2018 เขาได้ร่วมกับ Gō Ayano (กีตาร์) และ Asahi Uchida (synthesizer) ก่อตั้งยูนิตชื่อ "The xxxxxx" (อ่านว่า "The Six") โดยยามาดะรับหน้าที่เป็นนักร้องนำ
มีรายงานว่า ยามาดะได้ปิดบัญชี อินสตาแกรม (@takayukiyamadaphoto) ซึ่งทำให้แฟน ๆ มีความประหลาดใจอย่างมาก เขาได้ยืนยันในทวิตเตอร์ว่าเหตุผลที่ทำเช่นนั้นเนื่องจากเขารู้สึกตกใจกับจำนวนผู้ติดตามที่มากเกินไป แต่เขายังบอกว่าเขาสบายดีและเต็มไปด้วยพลัง รู้สึกว่าเขากำลังจะระเบิดทั้งทางกายและทางจิตใจ